Aleksandr Svitov

Aleksandr Nikolajevits Svitov (s. 3. marraskuuta 1982) on venäläinen jääkiekkoilija, joka edustaa KHL-liigan Lokomotiv Jaroslavlia. Svitov laukoo vasemmalta ja on pelipaikaltaan keskushyökkääjä.

Svitov oli 1. kierroksen 3. varaus NHL-draftissa 2001. Häntä pidetään yhtenä kaikkien aikojen epäonnistuneimpana NHL-varauksena. Svitov on uransa aikana pelannut NHL:ssä hänet varanneen Tampa Bay Lightningin ja Columbus Blue Jacketsin joukkueissa. Svitovilla on nuorten maailmanmestaruus vuodelta 2002 ja aikuisten MM-kulta 2012. KHL:ssä hän on voittanut Gagarin Cupin 2011 Ufassa.

Lähteet 

Venäläiset jääkiekkoilijat
Jääkiekon maailmanmestarit
Tampa Bay Lightningin varaamat pelaajat
Vuonna 1982 syntyneet
Elävät henkilöt